
DR.30.9.2002 71 
 

  

hendaklah dipenuhi dan kelemahan-kelemahan yang lalu harus dijadikan asas dan 
petunjuk untuk memperbaiki konsep pelaksanaan yang baru. 

 Seperti yang disuarakan dan dipanjangkan oleh Ahli Yang Berhormat bagi 
Kinabatangan, kita mahu melihat bahawa pelaksanaan setiap projek terutama yang 
melibatkan projek-projek di luar bandar tidak terbengkalai dan dilaksanakan mengikut 
jadual dan mengikut peruntukan yang telah ditetapkan. 

 Saya ingin mengambil perhatian kementerian, agar dalam melaksanakan 
konsep baru ini perkara-perkara berhubung dengan kepentingan kontraktor tempatan, 
agihan yang sama rata di kalangan kontraktor-kontraktor, untuk mengurangkan teguran 
dan the fat cat becomes fatter, harus diambil perhatian. 

 Pendekatan yang telah saya maklumkan di Dewan ini, ketika membahaskan 
Rang Undang-undang Perbekalan Tambahan minggu lalu di mana beberapa buah 
syarikat ataupun kontraktor diberi peluang untuk melaksana, naik taraf dan pembaikan 
ke atas lebih daripada beberapa buah sekolah di luar bandar melalui satu kontrak harus 
tidak dijadikan amalan kerana pembahagian kontrak seperti ini menjurus kepada 
kecenderungan melahirkan subkontraktor-subkontraktor dan usaha kerajaan untuk 
menghapuskan perniagaan ali baba tentu sekali tidak akan tercapai. 

 Saya menyeru agar pemantauan kontraktor ali baba di kalangan kontraktor 
Kelas F seperti yang disarankan sebagai garis panduan oleh Kementerian Kewangan, 
harus juga dipanjangkan dan di kalangan kontraktor-kontraktor bumiputera kelas yang 
lebih atas termasuklah kontraktor Kelas A. 

 Tuan Yang di-Pertua, …. 

 Timbalan Yang di-Pertua [Datuk Lim Si Cheng]: Yang Berhormat, Larut 
minta laluan. 

 Raja Dato' Ahmad Zainuddin bin Raja Haji Omar: Tuan Yang di-Pertua, 
terima kasih Beluran. Saya ingin bertanya kepada Beluran, apakah peluang dan 
kontrak yang telah diberikan kepada kontraktor Kelas F selama ini terutamanya di 
kawasan-kawasan luar bandar telah membantu mempertingkatkan lagi ekonomi di 
peringkat akar umbi termasuk di kawasan Beluran.   

 Tuan Ronald Kiandee: Terima kasih Yang Berhormat bagi Larut. Secara 
ekonomi sememangnya telah membantu meningkatkan tetapi kita ingin melihat bahawa 
bukan sahaja ekonomi negara itu meningkat tetapi ekonomi kontraktor-kontraktor juga 
ditingkatkan dan juga expertise kontraktor-kontraktor Kelas ‘F’ yang berada di luar 
bandar juga dipertingkatkan.   

 Tuan Yang di-Pertua, MyKad merupakan manifestasi daripada MSC yang 
telah dilancarkan oleh kerajaan. Saya bangga kerana negara ini merupakan negara 
pertama dalam memperkenalkan MyKad sebagai kad pintar pelbagai guna yang 
berasaskan teknologi chip dan biometrics serta mempunyai ciri-ciri keselamatan yang 
tinggi. Aplikasinya meliputi ATM, MEPS Cash serta Touch ‘n Go tentulah akan 
memudahkan orang ramai untuk berurusan bukan sahaja dengan kerajaan malah 
commercial establishment yang lain. 

 Hasrat kerajaan untuk mengeluarkan MyKad kepada semua kanak-kanak 
yang lahir mulai 1 Januari 2003 merupakan keputusan yang baik dan akan memberikan 
kemudahan kepada sebilangan besar rakyat untuk berurusan, sekali gus bagi sijil lahir 
dan juga kad pengenalan.  Tentulah pendekatan ini akan memberi kesan yang amat-
amat baik bagi rakyat yang berada di luar bandar bukan sahaja masa boleh jimatkan 
malah kos pengangkutan untuk berulang alik ke Jabatan Pendaftaran dapat dijimatkan. 

 Dalam keghairahan kerajaan untuk menentukan pemilikan MyKad ini di 
kalangan rakyat Malaysia, saya menyeru agar ianya dilaksanakan dengan penuh teliti 
dan pengawasan.  Kita tidak mahu melihat MyKad yang canggih ini akan pula dimiliki 
oleh mereka yang tidak sepatutnya memilikinya, kerana jika ini berlaku ia tentu sekali 
menjadi kerugian yang besar kepada negara.  Kita tidak boleh… 

 Timbalan Yang di-Pertua [Datuk Lim Si Cheng]: Yang Berhormat, Seputeh 
bangun. 

 Puan Teresa Kok Suh Shim: Terima kasih Tuan Yang di-Pertua. Saya amat 
tertarik dengan hujah yang dikeluarkan oleh Yang Berhormat, apakah pandangan Yang 



hendaklah dipenuhi dan kelemahan-kelemahan yang lalu harus dijadikan asas dan petunjuk untuk memperbaiki konsep pelaksanaan yang baru. Seperti yang disuarakan dan dipanjangkan oleh Ahli Yang Berhormat bagi Kinabatangan, kita mahu melihat bahawa pelaksanaan setiap projek terutama yang melibatkan projek-projek di luar bandar tidak terbengkalai dan dilaksanakan mengikut jadual dan mengikut peruntukan yang telah ditetapkan. Saya ingin mengambil perhatian kementerian, agar dalam melaksanakan konsep baru ini perkara-perkara berhubung dengan kepentingan kontraktor tempatan, agihan yang sama rata di kalangan kontraktor-kontraktor, untuk mengurangkan teguran dan the fat cat becomes fatter, harus diambil perhatian. Pendekatan yang telah saya maklumkan di Dewan ini, ketika membahaskan Rang Undang-undang Perbekalan Tambahan minggu lalu di mana beberapa buah syarikat ataupun kontraktor diberi peluang untuk melaksana, naik taraf dan pembaikan ke atas lebih daripada beberapa buah sekolah di luar bandar melalui satu kontrak harus tidak dijadikan amalan kerana pembahagian kontrak seperti ini menjurus kepada kecenderungan melahirkan subkontraktor-subkontraktor dan usaha kerajaan untuk menghapuskan perniagaan ali baba tentu sekali tidak akan tercapai. Saya menyeru agar pemantauan kontraktor ali baba di kalangan kontraktor Kelas F seperti yang disarankan sebagai garis panduan oleh Kementerian Kewangan, harus juga dipanjangkan dan di kalangan kontraktor-kontraktor bumiputera kelas yang lebih atas termasuklah kontraktor Kelas A. Tuan Yang di-Pertua, .... Timbalan Yang di-Pertua [Datuk Lim Si Cheng]: Yang Berhormat, Larut minta laluan. Raja Dato' Ahmad Zainuddin bin Raja Haji Omar: Tuan Yang di-Pertua, terima kasih Beluran. Saya ingin bertanya kepada Beluran, apakah peluang dan kontrak yang telah diberikan kepada kontraktor Kelas F selama ini terutamanya di kawasan-kawasan luar bandar telah membantu mempertingkatkan lagi ekonomi di peringkat akar umbi termasuk di kawasan Beluran. Tuan Ronald Kiandee: Terima kasih Yang Berhormat bagi Larut. Secara ekonomi sememangnya telah membantu meningkatkan tetapi kita ingin melihat bahawa bukan sahaja ekonomi negara itu meningkat tetapi ekonomi kontraktor-kontraktor juga ditingkatkan dan juga expertise kontraktor-kontraktor Kelas 'F' yang berada di luar bandar juga dipertingkatkan. Tuan Yang di-Pertua, MyKad merupakan manifestasi daripada MSC yang telah dilancarkan oleh kerajaan. Saya bangga kerana negara ini merupakan negara pertama dalam memperkenalkan MyKad sebagai kad pintar pelbagai guna yang berasaskan teknologi chip dan biometrics serta mempunyai ciri-ciri keselamatan yang tinggi. Aplikasinya meliputi ATM, MEPS Cash serta Touch 'n Go tentulah akan memudahkan orang ramai untuk berurusan bukan sahaja dengan kerajaan malah commercial establishment yang lain. Hasrat kerajaan untuk mengeluarkan MyKad kepada semua kanak-kanak yang lahir mulai 1 Januari 2003 merupakan keputusan yang baik dan akan memberikan kemudahan kepada sebilangan besar rakyat untuk berurusan, sekali gus bagi sijil lahir dan juga kad pengenalan. Tentulah pendekatan ini akan memberi kesan yang amat- amat baik bagi rakyat yang berada di luar bandar bukan sahaja masa boleh jimatkan malah kos pengangkutan untuk berulang alik ke Jabatan Pendaftaran dapat dijimatkan. Dalam keghairahan kerajaan untuk menentukan pemilikan MyKad ini di kalangan rakyat Malaysia, saya menyeru agar ianya dilaksanakan dengan penuh teliti dan pengawasan. Kita tidak mahu melihat MyKad yang canggih ini akan pula dimiliki oleh mereka yang tidak sepatutnya memilikinya, kerana jika ini berlaku ia tentu sekali menjadi kerugian yang besar kepada negara. Kita tidak boleh... Timbalan Yang di-Pertua [Datuk Lim Si Cheng]: Yang Berhormat, Seputeh bangun. Puan Teresa Kok Suh Shim: Terima kasih Tuan Yang di-Pertua. Saya amat tertarik dengan hujah yang dikeluarkan oleh Yang Berhormat, apakah pandangan Yang.